CELEX: 62013CA0410
Language: lv
Date: 2014-09-03 00:00:00
Title: Lieta C-410/13: Tiesas (otrā palāta) 2014. gada 3. septembra spriedums (Vilniaus apygardos administracinis teismas (Lietuva) lūgums sniegt prejudiciālu nolēmumu) – “Baltlanta” UAB/Lietuvos valstybė Lūgums sniegt prejudiciālu nolēmumu – Struktūrfondi – Ekonomiskā, sociālā un teritoriālā kohēzija – Regula (EK) Nr. 1260/1999 – 38. pants – Regula (EK) Nr. 2792/1999 – 19. pants – Zivsaimniecība – Tiesvedība valsts līmenī – Dalībvalsts pienākums veikt vajadzīgos pasākumus, lai nodrošinātu lēmuma par atbalsta piešķiršanu pienācīgu izpildi pēc tiesvedības beigām

10.11.2014   
            
            
               LV
            
            
               Eiropas Savienības Oficiālais Vēstnesis
            
            
               C 395/19
            
         
      Tiesas (otrā palāta) 2014. gada 3. septembra spriedums (Vilniaus apygardos administracinis teismas (Lietuva) lūgums sniegt prejudiciālu nolēmumu) – “Baltlanta” UAB/Lietuvos valstybė
      
      (Lieta C-410/13) (1)
      
      (Lūgums sniegt prejudiciālu nolēmumu - Struktūrfondi - Ekonomiskā, sociālā un teritoriālā kohēzija - Regula (EK) Nr. 1260/1999 - 38. pants - Regula (EK) Nr. 2792/1999 - 19. pants - Zivsaimniecība - Tiesvedība valsts līmenī - Dalībvalsts pienākums veikt vajadzīgos pasākumus, lai nodrošinātu lēmuma par atbalsta piešķiršanu pienācīgu izpildi pēc tiesvedības beigām)
      (2014/C 395/23)
      Tiesvedības valoda – lietuviešu
      
         Iesniedzējtiesa
      
      
         Vilniaus apygardos administracinis teismas
      
      
         Pamatlietas puses
      
      
         Prasītāja: “Baltlanta” UAB
      
      
         Atbildētāja: Lietuvos valstybė
      
      
         Piedaloties: Nacionalinė mokėjimo agentūra prie Žemės ūkio ministerijos, Lietuvos Respublikos žemės ūkio ministerija, Lietuvos Respublikos finansų ministerija
      
      
         Rezolutīvā daļa:
      
      Padomes 1999. gada 21. jūnija Regulas (EK) Nr. 1260/1999, ar ko paredz vispārīgus noteikumus par struktūrfondiem, 38. panta 1. punkta e) apakšpunkts, Padomes 1999. gada 17. decembra Regulas (EK) Nr. 2792/1999, kas nosaka sīki izstrādātus Kopienas noteikumus un kārtību attiecībā uz struktūrpalīdzību zivsaimniecības nozarē, kurā grozījumi izdarīti ar Padomes 2002. gada 20. decembra Regulu (EK) Nr. 2369/2002, 19. pants, kā arī Pamatnostādņu par atbalsta izbeigšanu no struktūrfondiem (2000.–2006. gads), kas ir pieņemtas ar Komisijas 2006. gada 1. augusta Lēmumu COM(2006) 3424, galīgā redakcija, 6. un 7. punkts ir jāinterpretē tādējādi, ka ar tiem attiecīgajām valsts iestādēm nav noteikts pienākums ne informēt Eiropas Komisiju par tiesvedības saistībā ar administratīvu lēmumu attiecībā uz tāda iesnieguma par finanšu atbalsta piešķiršanu atbilstību prasībām kā tas, uz kuru attiecas pamatlieta, esamību, ne arī veikt vajadzīgos pasākumus, lai rezervētu atbalstam, kura piešķiršana ir šīs tiesvedības priekšmets, paredzētos līdzekļus līdz jautājuma par šo piešķiršanu galīgai atrisināšanai.
      
         (1)  OV C 284, 28.9.2013.